Tiigriorg tuleb! Tallinna 2020. aasta linnaeelarve eelnõus on tiigrioru projektile kavandatud 1,5 miljonit eurot
#000000
Tallinna abilinnapea Kalle Klandorfi sõnul lisavad uued kompleksid loomaaiale atraktiivsust ja annavad ka vanadele koomaiasõpradele põhjuse arendusi avastama minna. „Kindlasti suurendavad uued rajatavad ekspositsioonialad ka külastuste arvu, kutsudes muuhulgas kohale enam ka välisturiste ,“ sõnas Klandorf. „Tänavu augustis oma 80. sünnipäeva tähistanud Eesti ainuke loomaaed on viimastel aastatel järjepidevalt panustanud arendustöödesse, avades uusi ekspositsioone ja teinud pingutusi loomade heaolu suurendamiseks ning see suund jätkub ka 2020. aastal.“
#000011
Tallinna Loomaaed koostöös Tallinna Loomaaia Sõprade Seltsiga soovivad rajada uue ekspositsiooniala ehk tiigrioru. Tiigrioru kontseptsioon ja ameerika zoo-disainerite poolt loodud eskiis on juba valminud. Järgmisel aastal on kavas lõpule viia projekteerimistööd ja alustada ehitust. Tiigriorg kujutab endast suurt ala, mis jääb praegusest tiigripuurist linnutiikide poole ning elevandimajast kängurude poole. Piirkond külgneb vahetult projekteerimisel oleva Kagu-Aasia troopilise vihmametsa majaga. Viimasesse kavandatud kohvikus saavad külastajad tiigrit ka läbi klaasakna uudistada.
#000013
KINGISADU! McDonald’s tähistab suurejooneliselt 20. sünnipäeva
#000020